Diari Oficial de la Generalitat Valenciana


Sumari del DOGV 8354, del 03-08-2018 (2018/7566)

Proposta de Resolució de 27 de juliol de 2018, de la directora de Turisme Comunitat Valenciana, de denegació d'ajudes dirigides a les entitats locals de la Comunitat Valenciana.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   8354

Data del DOGV
:   03-08-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/7566


Data del document
:   27-07-2018

Organisme emissor
:   Turisme Comunitat Valenciana

Tipus de document
:   Anunci

Anàlisi jurídica

 Descriptors 

:   * ajuda pública

Proposta de Resolució de 27 de juliol de 2018, de la directora de Turisme Comunitat Valenciana, de denegació d'ajudes dirigides a les entitats locals de la Comunitat Valenciana. [2018/7566]  
Antecedents de fet  
  
Primer. Per la Resolució de 14 de desembre de 2017, del president de l'Agència Valenciana del Turisme, publicada en el Diari Oficial de la Generalitat Valenciana núm. 8194, del dia 20 de desembre de 2017,  es convoquen les ajudes a les entitats locals per a l'any 2018 de l'Agència Valenciana del Turisme dirigides a la millora i la competitivitat dels recursos i destinacions turístics de la Comunitat Valenciana per als projectes que s'emmarquen en els programes que es detallen en l'annex I de la resolució esmentada, que són els següents:  
Programa 1: Inversió en adequació i millora dels serveis i recursos turístics: amb una consignació de 2.142.754,30 euros de capítol VII. Aquest import és el resultant de detraure 57.245,70 euros de la consignació de 2.200.000 euros corresponent a l'anualitat 2018 establida en la línia pressupostària S0000913 i vinculada a dos projectes amb expedient de concessió d'ajuda bianual 2017-2018.  
Programa 2: Competitivitat de les destinacions turístiques: 3.400.000 euros. Capítol IV.  
Subprograma 2.1: «Certificació de sistemes en recursos i serveis turístics».  
Subprograma 2.2: «Impuls a la imatge de les destinacions turístiques de la Comunitat Valenciana».  
Subprograma 2.3: «Suport a la prestació de serveis turístics».  
Segon. Amb diferents dates van tindre entrada en l'Agència Valenciana del Turisme diverses sol·licituds d'ajuda acollides als programes esmentats, que han donat lloc a la instrucció dels expedients que figuren en el document annex a la present proposta de resolució.  
  
Tercer. D'acord amb el que s'estableix en l'article 9.2 de la resolució de convocatòria, s'ha reunit la comissió d'avaluació d'ajudes en la sessió de data 19 de juliol de 2018, i ha adoptat, entre d'altres, els acords següents:  
1r. Emetre un informe desfavorable sobre les sol·licituds que figuren en el document annex III, «Sol·licituds desfavorables», a l'efecte de la concessió d'una ajuda per algun dels motius següents:  
- Perquè el projecte no es correspon amb l'objecte o les actuacions subvencionables establides en la convocatòria d'ajudes.  
- Perquè el cost subvencionable és inferior al que estableix la convocatòria d'ajudes.  
- Per falta de consignació pressupostària.  
2n. Traslladar els acords anteriors a la directora de Turisme Comunitat Valenciana, perquè, en compliment de l'article 9.5 de la Resolució de 14 de desembre de 2017, per la qual es convoquen les presents ajudes, emeta la proposta de resolució corresponent.  
  
Fonaments de dret  
  
Primer. La Resolució de 14 de desembre de 2017, del president de l'Agència Valenciana del Turisme, per la qual es convoquen les ajudes a entitats locals per a l'any 2018 de l'Agència Valenciana del Turisme dirigides a la millora i la competitivitat dels recursos i destinacions turístics de la Comunitat Valenciana; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; el que es disposa en la Llei 38/2003, de 17 de novembre, general de subvencions, i el seu Reglament, aprovat pel Reial decret 887/2006, de 21 de juliol, i tota altra normativa d'aplicació.  
Segon. La competència per a dictar la present proposta la té la directora de Turisme Comunitat  Valenciana d'acord amb les competències assignades per l'article 9 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, així com per l'article 9.5 de la Resolució de 14 de desembre de 2017 citada en el fonament primer.  
Tercer. La Llei 39/2015, d'1 d'octubre, del procediment administratiu comú de les administracions públiques estableix:  
- En l'article 36.3, que els actes administratius de la mateixa naturalesa, com ara nomenaments, concessions o llicències, podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
- En l'article 45.1.b, que, en tot cas, els actes administratius seran objecte de publicació, i que aquesta tindrà els efectes de notificació quan es tracte d'actes integrants d'un procediment selectiu o de concurrència competitiva de qualsevol tipus.  
  
Vistos els anteriors antecedents de fet i fonaments de dret, es proposa:  
  
Primer  
Denegar, amb la indicació del motiu de denegació, la subvenció als sol·licitants de les ajudes que figuren en el document annex de la present proposta, corresponents als programes i subprogrames detallats en l'antecedent primer, segons la Resolució de 14 de desembre de 2017 per la qual es regeix la present convocatòria.  
  
Segon  
Publicar la present proposta en el Diari Oficial de la Generalitat Valenciana amb els efectes de notificació, concedir un termini de 10 dies hàbils, a comptar des de l'endemà de la publicació, per a la presentació d'al·legacions i posar de manifest l'expedient als interessats.  
  
  
València, 27 de juliol de 2018.- La directora de Turisme Comunitat Valenciana: Raquel Huete Nieves.